OpenLLM-France/wikimedia huggingface dataset:
# Bisbat de Tlapa

El bisbat de Tlapa —Diócesis de Tlapa, en castellà; Dioecesis Tlapensis, en llatí— és una seu de l'Església Catòlica a Mèxic, sufragània de l'arquebisbat d'Acapulco, i que pertany a la regió eclesiàstica Sur. Al 2014 tenia 485.000 batejats sobre una població de 518.000 habitants. Actualment està regida pel bisbe Dagoberto Sosa Arriaga.

## Territori

La diòcesi comprèn 18 municipis de l'estat de Guerrero: Acatepec, Alcozauca de Guerrero, Alpoyeca, Atlamajalcingo del Monte, Atlixtàc, Cochoapa, Copanatoyac, Cualac, Humuxtitlán, Malinaltepec, Metlatonoc, Olinalá, Tlaocoapa, Tlalixtaquilla de Maldonado, Tlapa de Comonfort, Xalpatláhuac, Xochihuehuetlan i Zapotitlán Tablas.
La seu episcopal és la ciutat de Tlapa de Comonfort, on es troba la catedral de Sant Agustí.
El territori s'estén sobre 11.480 km², i està dividit en 28 parròquies.

## Història

La diòcesi va ser erigida el 4 de gener de 1992 mitjançant la butlla Efflorescentem Mexici del Papa Joan Pau II, escindint-se el territori del bisbat de Chilpancingo-Chilapa.

## Episcopologi

* Alejo Zavala Castro (4 de gener de 1992 - 19 de novembre de 2005 nomenat bisbe de Chilpancingo-Chilapa)
* Óscar Roberto Domínguez Couttolenc, M.G. (27 de març de 2007 - 17 de juliol de 2012 nomenat bisbe d'Ecatepec)
* Dagoberto Sosa Arriaga, des del 23 de febrer de 2013

## Estadístiques

A finals del 2014, la diòcesi tenia 485.000 batejats sobre una població de 518.000 persones, equivalent al 93,6% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1999 | 450.000 | 500.000 | 90,0 | 22 | 22 | | 20.454 | | | 22 | 20 |
| 2000 | 450.000 | 500.000 | 90,0 | 22 | 22 | | 20.454 | | | 22 | 20 |
| 2001 | 423.000 | 459.290 | 92,1 | 33 | 23 | 10 | 12.818 | | 10 | 21 | 28 |
| 2002 | 423.000 | 459.290 | 92,1 | 46 | 32 | 14 | 9.195 | | 14 | 26 | 24 |
| 2003 | 435.000 | 466.000 | 93,3 | 43 | 29 | 14 | 10.116 | | 14 | 29 | 24 |
| 2004 | 463.000 | 463.500 | 99,9 | 49 | 35 | 14 | 9.448 | | 14 | 32 | 25 |
| 2010 | 436.000 | 502.000 | 86,9 | 46 | 34 | 12 | 9.478 | 1 | 17 | 51 | 27 |
| 2014 | 485.000 | 518.000 | 93,6 | 54 | 42 | 12 | 8.981 | | 14 | 71 | 28 |

## Fonts

* Anuari pontifici del 2015 i anteriors, publicat a www.catholic-hierarchy.org a la pàgina Diocese of Tlapa (anglès)
* Pàgina oficial de la diòcesi Arxivat 2010-12-20 a Wayback Machine. (castellà)
* Esquema de la diòcesi a www.gcatholic.org (anglès)
* Butlla Efflorescentem Mexici (llatí)
# Gasoducte Urengoi-Pomari-Újhorod

El gasoducte Urengoi-Pomari-Újhorod és un gasoducte construït per la Unió Soviètica (URSS) el 1983 per subministrar gas natural de jaciments del nord de la Sibèria occidental (República Socialista Federativa Soviètica de Rússia) a consumidors de l'oest de l'URSS i exportar-lo a països de l'Europa occidental, seguint la ruta Urengoi-Pomari-Újhorod. És un dels principals projectes de la indústria petroliera de Tiumén.
Té una capacitat nominal de 32.000 milions de metres cúbics de gas natural a l'any. En la pràctica, el 2015 en transportà 28.000 milions de metres cúbics. La conducció té un diàmetre de 1.420 mm.
Fou finançat amb crèdits de bancs de l'Europa occidental (Alemanya de l'Oest) i japonesos, garantits pels beneficis dels posteriors lliuraments de gas («gas per tubs»). La cerimònia oficial d'inauguració del gasoducte tingué lloc a França. El gas començà a fluir per la conducció el gener del 1984.
El gasoducte travessa els Urals i més de sis-cents rius, incloent-hi l'Ob, el Volga, el Don i el Dniéper. Té una llargada total de 4.451 km, dels quals 1.160 es troben en territori ucraïnès. Hi ha 42 estacions de compressió al traçat del gasoducte.
Actualment, travessa la frontera entre Rússia i Ucraïna a l'estació de mesura de gas de Sudja (óblast de Kursk). A la part ucraïnesa hi ha nou estacions de compressió (a Romní, Hrebinka, Sofíivka, Stavisxensk, Il·lintsí, Bar, Hussiatin, Bohorodtxani i Holiatin). El gas arriba majoritàriament a l'estació de compressió d'Újhorod, a la frontera entre Eslovàquia i Ucraïna. La resta es reparteix entre estacions de compressió a les fronteres amb Hongria (Bèrehove) i Romania (Tèkovo).
Després de quatre dècades, el gas deixà de fluir pel sector ucraïnès del gasoducte a conseqüència de la decisió d'Ucraïna de no renovar el contracte corresponent amb Rússia.

## Referències

* ↑ «Единая система газоснабжения России и мощности экспортных газопроводов» (en rus). eegas.com. Arxivat de l'original el 4 febrer 2015. [Consulta: 14 abril 2015].
* ↑ «Углеводородные коллизии» (en rus). ng.ru, 11-03-2008. Arxivat de l'original el 25 octubre 2008. [Consulta: 13 gener 2009].
* ↑ «Ucraïna talla el subministrament de gas natural rus a través del seu territori». À Punt, 1 gener 2025. [Consulta: 2 gener 2025].
# Serrat Gros (Vilanova de l'Aguda)

El Serrat Gros és una serra situada al municipi de Vilanova de l'Aguda a la comarca de la Noguera, amb una elevació màxima de 442 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bredene

Bredene és un municipi belga de la província de Flandes Occidental a la regió de Flandes. L'1 de gener del 2024 tenia 18.154 habitants.

## Seccions

| # | Nom |
| I | Bredene-Dorp |
| II | Bredene-aan-Zee |
| III | Sas-Slijkens |

## Localització

* a. Klemskerke (i Vosseslag, a De Haan)
* b. Oudenburg
* c. Zandvoorde
* d. Oostende

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 29 desembre 2024].
# Chad Michael Murray

Chad Michael Murray (Buffalo, 24 d'agost de 1981) és un actor estatunidenc.

## Biografia

Chad Michael Murray va néixer a Buffalo, Nova York, i va ser criat per un pare solter, Rex Murray, que treballava com a pilot d'avió. La seva mare va abandonar la família quan Murray tenia 10 anys. Té cinc germans, formats per una germana petita, tres germans menors i un germanastre menor del segon matrimoni del seu pare, i té dos germans, formats per una germanastra i un germanastre.
Murray va assistir a la Clarence High School a Clarence, Nova York. Es va convertir en aficionat a la literatura i jugava a futbol. Quan era adolescent, va treballar als Teatres Dipson al Eastern Hills Mall. Quan era adolescent, es va trencar el nas. Això va fer que durant la seva carrera es digues que s'havia operat el nas. Murray va aclarir en una entrevista de 2004: "Em van assaltar en un Burger King quan tenia 18 anys i em van posar el nas a l'altre costat de la cara. Eren tres nois [...] Els metges no ho van fer res. Fins i tot no es varen molestar en radiografies, però no va ser una intervenció del nas, odio el fet que la gent digui que va ser una intervenció del nas!

## Filmografia

| Any | Títol original | Rol | Notes |
| 2001 | Megiddo: The Omega Code 2 | David Alexander | |
| 2003 | Freaky Friday | Jake | |
| 2004 | Una Ventafocs moderna (A Cinderella Story) | Austin Ames | |
| 2005 | La casa de cera (House of Wax) | Nick Jones | |
| 2006 | Retorn a l'infern (Home of the Brave) | Jordan Owens | |
| 2013 | The Haunting in Connecticut 2: Ghosts of Georgia | Andy Wyrick | |
| 2013 | Fruitvale Station | Ingram | |
| 2013 | Cavemen | Jay | |
| 2013 | A Madea Christmas | Tanner McCoy | |
| 2013-2014 | Chosen | Jacob Orr | Sèrie de televisió |
| 2014 | Left Behind | Cameron "Buck" Williams | |
| 2015 | To Write Love on Her Arms | Jamie Tworkowski | |
| 2016 | Outlaws and Angels | Henry | |
| 2017 | Camp Cold Brook | Jack | |
| 2021 | En terres perilloses (Survive the Game) | Eric | |

## Referències

* ↑ Building a Winning Team: The Making of One Tree Hill (Documentary). One Tree Hill: The Complete First Season: Warner Brothers Home Entertainment.
* ↑ «Getting to know a little about Chad Michael Murray» (en anglès americà). Seventeen, 05-02-2007. [Consulta: 4 maig 2022].
* ↑ Fine, Aubrey. «Getting to Know: Chad Michael Murray». Seventeen, 05-02-2007. [Consulta: 5 agost 2013].
* ↑ «/82/Chad-Michael-Murray.html Chad Michael Murray profile». filmreference.com. [Consulta: 17 juliol 2010].
* ↑ Christine Roberts. One Tree Hunks: The Unauthorized Biographies of Chad Michael Murray and James Lafferty. Random House, Inc., 2004, p. 73–74. ISBN 0-345-47952-1.
* ↑ «For Chad Michael Murray, there's no place like Buffalo», 29-03-2014. [Consulta: 14 agost 2023].
* ↑ «Chad Michael Murray screens new movie near Buffalo to benefit Jim Kelly foundation». Syracuse.com, 29-03-2014. [Consulta: 14 agost 2023].
* ↑ «Eye candy on The WB's One Tree Hill – Chad Michael Murray – The Must List 2004». Entertainment Weekly. June 25, 2004. Arxivat de l'original el April 26, 2009.
# Roca de les Baumes

La Roca de les Baumes és una muntanya de 612 metres que es troba al municipi de Santa Maria de Merlès, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó d'Atharratze-Sorholüze

El cantó d'Atharratze-Sorholüze, (en euskera Atharratzeko Kantonamendua i oficialment en francès Tardets-Sorholus) és una divisió administrativa francesa, situada al departament dels Pirineus Atlàntics i la regió Nova Aquitània.
El seu Conseller general és Michel Arhancet de l'UDF.

## Composició

Està format pels municipis de
* Altzai-Altzabeheti-Zunharreta
* Aloze-Ziboze-Onizegaine
* Atharratze-Sorholuze
* Etxebarre
* Gamere-Zihiga
* Hauze
* Iruri
* Lakarri-Arhane-Sarrikotagaine
* Larraine
* Lexantzü-Zünharre
* Ligi-Atherei
* Liginaga-Astüe
* Montori
* Ozaze-Zühara
* Urdatx-Santa-Grazi
* Zalgize-Doneztebe

## Consellers generals

Llista de Consellers generals :
| Data d'elecció | Identitat | Partit | Qualitat |
| 1957 | Pierre Pribat | |
| 1961 | Pierre Pribat | | |
| 1967 | Pierre Pribat | | |
| 1973 | Pierre Pribat | | |
| 1979 | Pierre Erbin | PS | Alcalde d'Atharratze-Sorholuze |
| 1985 | Pierre Erbin | | |
| 1992 | Michel Arhancet | UDF | |
| 1998 | Michel Arhancet | UDF | |
| 2004 | Michel Arhancet | UDF | |
| No es coneixen les dades anteriors a 1957. ||||

## Vegeu també

* Cantons de Pirineus Atlàntics

## Enllaços externs

* Mapa del Cantó al web de la prefectura Arxivat 2008-12-05 a Wayback Machine.
# Bisbat de Viana (Angola)

El Bisbat de Viana (portuguès: Diocese de Viana; llatí: Dioecesis Viananensis) és una seu de l'Església Catòlica a Angola, sufragània de l'arquebisbat de Luanda. El 2013 tenia 931.000 batejats al voltant de 1.863.000 habitants. Actualment és dirigida pel bisbe Joaquim Ferreira Lopes, O.F.M.

## Territori

La diòcesi està situada a la part nord-occidental d'Angola i ocupa una zona al sud d'Angola. La diòcesi comprèn les següents comunes: Palanca, Bom Jesus, Calumbo, Catete, Barra do Kwanza, Cabo Ledo, Mumbondo, Kilamba Kiaxi, Demba Chio, Muxima e Massangano. Limit al nord amb l'arquebisbat de Luanda i a l'est i sud amb el bisbat de Sumbe. La seu episcopal és la ciutat de Viana, on s'hi troba la catedral de São Francisco. Està subdividida en 16 parròquies.

## Història

La diòcesi ha estat erigida el 6 de juny de 2007 amb la butlla Cunctae catholicae del papa Benet XVI, aplegant territori de l'arquebisbat de Luanda.

## Cronologia dels bisbes

* Joaquim Ferreira Lopes, O.F.M., des del 6 de juny del 2007

## Estadístiques

A finals del 2013, la diòcesi tenia 931.000 batejats sobre una població de 1.863.000 persones, equivalent al 50,0% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 2007 | 500.000 | 1.659.000 | 30,1 | 37 | 5 | 32 | 13.514 | | ? | ? | 9 |
| 2010 | 836.916 | 1.674.856 | 50,0 | 32 | 2 | 30 | 26.153 | | 52 | 75 | 10 |
| 2014 | 931.000 | 1.863.000 | 50,0 | 41 | 11 | 30 | 22.707 | | 51 | 90 | 16 |

## Fonts

* Annuario Pontificio del 2015 i precedents, a
Fitxa a catholic-hierarchy.org
* Butlla Cunctae catholicae
* (anglès) Fitxa de la diòcesi a www.gcatholic.org
* (portuguès) Fitxa de la diòcesi Arxivat 2014-04-19 a Wayback Machine. al web de la Conferència episcopal angolesa
* Erezione delle diocesi di Viana e Caxito (Angola) e nomina dei primi vescovi
# Científic boig

El científic boig és un arquetip de la cultura popular contemporània. Es tracta d'un geni que vol passar els límits permesos a la ciència, amb conseqüències sovint catastròfiques, tot i que la seva intenció pot ser maligna o simplement ànsia de coneixement. És la variant moderna del mite de Prometeu i totes les històries que ensenyen l'error de voler tenir més coneixement del permès.

## Característiques més usuals

* Algun trauma en la vida personal o l'excés d'orgull els porta a transgredir els límits.
* Tenen laboratoris ben equipats però ocults.
* Presenten un aspecte físic descuidat, ja que la seva atenció està fixada només en la ciència.
* Poden tenir algun ajudant, però els seus plans romanen secrets fins a arribar al descobriment definitiu, amb el qual volen impressionar tota la comunitat.
* No tenen en compte la moral a l'hora d'experimentar.

## Tradició

Els practicants de l'alquímia podrien ser els precursors d'aquesta figura, que va néixer com a tal després de la Revolució Industrial, com a excés de l'amor per la tècnica i l'oblit de la tradició.
L'exemple literari més antic es troba en Frankenstein, de Mary Shelley, on un científic vol donar vida a un ésser mort i així igualar-se a Déu, tema que esdevindrà recurrent en el cinema de terror. En la mateixa línia s'inscriu el doctor Moreau. Molts d'ells donen vida a robots, que es rebel·len contra els humans, un clàssic de la ciència-ficció i de la tradició distòpica.
Altres experimenten amb la genètica, en l'afany per crear éssers perfectes o diferents, tradició que comença amb el Dr. Jekyll and Mr. Hyde de Robert Louis Stevenson i segueix amb l'home invisible i tots els mutants o portadors d'estranys virus creats per error.
Jules Verne va escriure moltes novel·les protagonitzades per científics bojos. Aquests volien explorar nous mons (el centre de la Terra, l'espai, el fons del mar), anant més enllà dels límits naturals (per a l'època) de l'home. Va ser un dels precedents de tota la literatura i cinema sobre els extraterrestres.
Un darrer corrent és el vessant paròdic, freqüent en els dibuixos animats, on el científic és un ésser malvat que vol dominar el món gràcies als seus invents però que fracassa per l'acció de l'heroi. Aquest personatge ha passat a les ficcions "serioses", com les de James Bond i totes les màfies globals. Un subcorrent és el savi despistat, amb exemples com el Tornassol de Tintín o en Walter Bishop de Fringe.

## En la ficció

Alguns científics bojos protagonistes, antagonistes o personatges secundaris de la cultura popular:
* Dr. Eggman de Sonic
* Beakman d'El món d'en Beakman
* Heura Metzinosa de DC Comics
* Dr. Gero de Bola de Drac Z
* Dr. Emmett Brown de Retorn al futur
* Silvestre Tornassol de Les aventures de Tintín
* Senbei Norimaki de Dr. Slump

## Referències

* ↑ Haynes, Roslynn Doris (1994). From Faust to Strangelove: Representations of the Scientist in Western Literature. Baltimore: Johns Hopkins University Press. ISBN 0-8018-4801-6

## Enllaços externs

* Una web sobre la imatge que els nens catalans tenen dels científics Arxivat 2008-10-19 a Wayback Machine.
# Les Càrcoles

Les Càrcoles és una muntanya de 425 metres que es troba al municipi de Tivissa, a la comarca catalana de la Ribera d'Ebre. Al cim hi ha el senyal geodèsic número 253143001.
Aquest cim està inclòs al llistat dels 100 cims de la FEEC.

## Referències

* ↑ «Les Càrcoles». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Fitxa de senyal geodèsic 253143001» (pdf). ICGC, s.d. [Consulta: 29 juny 2018].
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 12 juliol 2022].
# Ariel Abadi

Ariel Abadi (Buenos Aires, 1972) és un actor de teatre, cinema i doblatge argentí, d'extensa trajectòria.

## Referències

* ↑ Núñez, Gonzalo. «Ariel Abadi, la voz de Walter White: "El buen doblaje es el que pasa desapercibido"» (en castellà). Uno entre ríos, 09-07-2023. [Consulta: 29 desembre 2024].
# Frédéric Magné

Frédéric Magné (Tours, 5 de febrer de 1959) va ser un ciclista francès especialista en pista. Guanyador de dotze medalles als Campionats del món, set d'elles d'or, quatre en tàndem i tres en Keirin.
Ha participat en quatre Jocs Olímpics.

## Palmarès

* 1987
** Campió del món en Tàndem (amb Fabrice Colas)
* 1988
** Campió del món en Tàndem (amb Fabrice Colas)
** Campió de França en Quilòmetre
* 1989
** Campió del món en Tàndem (amb Fabrice Colas)
** Campió de França en Quilòmetre
* 1990
** Campió de França en Quilòmetre
* 1991
** Campió de França en Quilòmetre
* 1992
** Campió de França en Velocitat
* 1993
** Campió de França en Keirin
** 1r al Gran Premi de Copenhaguen
* 1994
** Campió del món en Tàndem (amb Fabrice Colas)
** Campió de França en Velocitat
** Campió de França en Keirin
* 1995
** Campió del món en Keirin
** 1r als Sis dies de Bordeus (amb Etienne De Wilde)
* 1996
** Campió de França en Keirin
* 1997
** Campió del món en Keirin
* 2000
** Campió del món en Keirin
** Campió de França en Keirin

### Resultats a la Copa del Món

* 1995
** 1r a Manchester, en Keirin
* 1998
** 1r a Victoria, en Velocitat
** 1r a Victoria, en Keirin
* 1999
** 1r a València, en Keirin

## Referències

* ↑ «Frédéric MAGNÉ» (en italià). Museo del ciclismo. [Consulta: 28 desembre 2024].
* ↑ «Frédéric Magné» (en anglès). olympedia. [Consulta: 28 desembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
# El Pedró (Vallromanes)

El Pedró és una muntanya de 230 metres que es troba al municipi de Vallromanes, a la comarca del Vallès Oriental.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mas del Ciuró

Mas del Ciuró és una masia amb elements gòtics i renaixentistes de Santa Maria d'Oló (Moianès) inclosa a l'Inventari del Patrimoni Arquitectònic de Catalunya.

## Descripció

Cal distingir la torre de la casa. La torre és una edificació de planta quadrada de 5 pisos i 16 m d'alçada per 7 per banda. Una escala de caragol puja de baix a dalt. Totes les finestres són adovellades i cal destacar la del pis principal ornada amb motllures, amb dues petites mènsules (una amb cara d'home i l'altra de dona). La torre és rematada, després d'un fris de pedra, per 5 arcs estrets amb pedra, segurament amb funcions defensives. La casa que s'hi adossà posteriorment a la torre és de 3 plantes i té dos cossos: un pel cantó de llevant i un altre al cantó nord. L'estructura és setcentista (1696 segons la llinda del portal d'entrada). A les finestres hi ha motius decoratius com rosetes i alguns de tradició gòtica. La façana té un gran portal adovellat de mig punt, de tradició renaixentista.

## Història

El mas es troba citat ja al primer terç del segle xiv, moment en què es prestava homenatge al senyor del castell d'Oló i de la vall d'Aguiló. El mas, un dels més grans del terme, és el resultat de l'annexió de diversos masos rònecs que havien quedat abandonats després de la crisi del segle xiv.
Hom creu que s'havia anomenat "Torre d'Oló". Servia per vigilar la part de la Gavarresa, des d'on hagués estat fàcil envair Oló. La torre actual és obra del segle XIV-XV. L'estructura de la casa és una mica posterior, obra del xviii (1696 a la llinda del portal d'entrada). El mas fou cremat durant la guerra del francès. A la dècada de 1970 canvia de propietaris i fou restaurat.

## Referències

* 1 2 3 «Mas del Ciuró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 agost 2017].
# Anthony Boyle

Anthony Boyle (Belfast, Irlanda del Nord, 8 de juny del 1994) és un actor nord-irlandès més conegut pel seu paper com a Scorpius Malfoy en l'espectacle teatral britànic Harry Potter i el llegat maleït (2016) pel que guanyà el premi al millor debut al West End dels West End Frame Awards Boyle anà al Col·legi de la Salle de Belfast i l'Institut d'Educació General de St. Louise. El 2013 va començar la seva instrucció a la Reial Escola Gal·lesa de Música i Teatre de Cardiff abans de graduar-se el 2016 com a bachelor of arts (amb honors) en Actuació.

## Treballs

| Any | Títol | Paper | Format | Notes |
| 2013 | Onus | Keiran Flynn | Film | Yellow Fever Productions Arxivat 2015-05-12 a Wayback Machine. |
| 2013 | Herons | Aaron | Teatre | Pintsized Productions |
| 2014 | Otel·lo | Iago | Teatre | RWCMD |
| 2014 | Joc de trons | Bolton Guard | Televisió | Temporada 4, episodi 6 |
| 2015 | East Belfast Boy | Davey (i coescriptor) | Teatre | Partisan Productions |
| 2015 | In Arabia We'd All Be Kings | Skank | Teatre | Richard Burton Theatre Company |
| 2015 | La feréstega domada | Biondello, Curtis, Merchant, Vídua | Teatre | Richard Burton Theatre Company |
| 2015 | Mojo | Baby | Teatre | |
| 2015 | Frankenstein | La Criatura | Ràdio | RWCMD (amb Big Finish Productions) |
| 2016 | Harry Potter i el llegat maleït | Scorpius Malfoy | Teatre | |
| 2016 | The Party | Mickey Magee | Film | Pel·lícula curta |
| 2016 | The Lost City of Z | Corredor de trinxera | Film | |
| 2016 | The Journey | Ian Paisley jove | Film | Pel·lícula |
| 2017 | Derry Girls | David Donnelly | Sèrie | |
| 2019 | Tolkien | Geoffrey Bache Smith | Film |
| 2024 | No diguis res | Brendan Hughes | Sèrie | |

## Notes

* ↑ «Anthony Boyle wins Best West End Debut 2016». Arxivat de l'original el 2016-10-04.
* ↑ Meredith, Robbie «Anthony Boyle: Belfast actor enjoying rave reviews in Harry Potter and the Cursed Child» (en anglès). , 08-08-2016.
* 1 2 3 4 5 6 7 8 9 10 11 12 «Spotlight: ANTHONY BOYLE».
* ↑ Clarke, George. «Onus», 27-06-2016.
* ↑ Harkin, Andrea. «The Party», 01-01-2000.
* ↑ Palés, Alejandra. «La sèrie que passa comptes amb els anys més violents d'Irlanda del Nord», 13-11-2024.